ALDE va depune, în aproximativ două săptămâni, proiectul unei legi a lobby-ului, pentru ca persoanele care fac lobby să nu mai fie acuzate de trafic de influenţă, a anunţat liderul ALDE, Călin Popescu Tăriceanu.

”Vom depune un proiect care să reglementeze desfăşurarea acestei activităţi după bunele practici din lumea liberă, democratică, în aşa fel încât să nu mai existe posibilitatea ca cei care fac activităţi de lobby să fie acuzaţi că fac trafic de influenţă. Sigur că acest lucru nu înseamnă că traficul de influenţă ar trebui să fie dezincriminat. Vrem să reglementăm aceste activităţi, să dăm un cadru legal în care să se poată desfăşura, în aşa fel încât interesele publice, interesele private să poată să fie promovate în mod civilizat în dezbateri, în discuţii, în analize, fără ca să existe tot timpul suspiciuni care pot să ducă la un moment dat inclusiv către ideea unor acte de corupţie”, a afirmat Tăriceanu.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.